CELEX: 32012R0519
Language: fi
Date: 2012-06-19 00:00:00
Title: Komission asetus (EU) N:o 519/2012, annettu 19 päivänä kesäkuuta 2012 , pysyvistä orgaanisista yhdisteistä annetun Euroopan parlamentin ja neuvoston asetuksen (EY) N:o 850/2004 liitteen I muuttamisesta  ETA:n kannalta merkityksellinen teksti

20.6.2012   
            
            
               FI
            
            
               Euroopan unionin virallinen lehti
            
            
               L 159/1
            
         KOMISSION ASETUS (EU) N:o 519/2012,
   annettu 19 päivänä kesäkuuta 2012,
   pysyvistä orgaanisista yhdisteistä annetun Euroopan parlamentin ja neuvoston asetuksen (EY) N:o 850/2004 liitteen I muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 (1) ja erityisesti sen 14 artiklan 1 ja 3 kohdan,
   sekä katsoo seuraavaa:
   
               (1)
            
            
               Pysyviä orgaanisia yhdisteitä koskevan Tukholman yleissopimuksen, jäljempänä ’yleissopimus’, joka on hyväksytty pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta 14 päivänä lokakuuta 2004 tehdyllä neuvoston päätöksellä 2006/507/EY (2), ja valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen tehdyn pöytäkirjan, jäljempänä ’pöytäkirja’, joka on hyväksytty valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen, jäljempänä ’CLRTAP’, tehdyn pöytäkirjan hyväksymisestä Euroopan yhteisön puolesta 19 päivänä helmikuuta 2004 tehdyllä neuvoston päätöksellä 2004/259/EY (3), sitoumukset on pantu täytäntöön Euroopan unionissa asetuksella (EY) N:o 850/2004.
            
         
               (2)
            
            
               CLRTAP:n toimeenpaneva elin päätti 14–18 päivänä joulukuuta 2009 pidetyssä 27. kokouksessaan lisätä pöytäkirjaan heksaklooributadieenin (4), polyklooratut naftaleenit, jäljempänä ’PCN’ ja lyhytketjuiset klooratut parafiinit, jäljempänä ’SCCP’ (5).
            
         
               (3)
            
            
               Ottaen huomioon CLRTAP:n tekemät päätökset on tarpeen päivittää asetuksen (EY) N:o 850/2004 liitteessä I oleva osa B kolmen pöytäkirjassa luetellun uuden aineen sisällyttämiseksi.
            
         
               (4)
            
            
               SCCP:ien markkinoille saattamista ja käyttöä on rajoitettu unionissa kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 (6) liitteen XVII nojalla. SCCP:iin sovellettavat voimassa olevat unionin lainsäädännön rajoitukset koskevat ainoastaan kahta käyttötarkoitusta, minkä vuoksi niiden soveltamisala on huomattavasti kapeampi kuin CLRTAP:n toimeenpanevan elimen päätöksessä vahvistetun SCCP:ien käytön rajoitusten soveltamisala. Sen vuoksi tässä asetuksessa olisi laajennettava SCCP:ien käytön rajoitusten soveltamisalaa unionissa kieltämällä niiden valmistus, markkinoille saattaminen ja käyttö kahta poikkeuksen saanutta käyttötarkoitusta lukuun ottamatta.
            
         
               (5)
            
            
               Tässä asetuksessa SCCP:lle vahvistettua yhden prosentin raja-arvoa ei olisi pidettävä asetuksen (EY) N:o 850/2004 4 artiklan 1 kohdan b alakohdassa tarkoitetun ”tahattoman vierasainejäämän” käsitteen saavuttamisena. Ennen kuin komissio voi saada selkeän näkemyksen ”tahatonta vierasainejäämää” vastaavasta tasosta SCCP:ien osalta tarvitaan tieteellisiä lisäanalyyseja.
            
         
               (6)
            
            
               SCCP:ien osalta sallittuihin poikkeuksiin olisi tarvittaessa sovellettava parasta käytettävissä olevaa tekniikkaa. Komission olisi tarkasteltava edelleen kyseisiä poikkeuksia ja turvallisempien vaihtoehtoisten aineiden tai tekniikoiden saatavuutta.
            
         
               (7)
            
            
               Yleissopimuksen sopimuspuolten viidennessä kokouksessa 25–29 päivänä huhtikuuta 2011 sovittiin päätöksellä SC-5/3 (7) endosulfaanin lisäämisestä maailmanlaajuisesti kiellettävien pysyvien orgaanisten yhdisteiden luetteloon tietyin poikkeuksin.
            
         
               (8)
            
            
               Ottaen huomioon päätös SC-5/3 on tarpeen päivittää asetuksen (EY) N:o 850/2004 liitteessä I oleva osa A endosulfaanin sisällyttämiseksi. Endosulfaaniin sovelletaan kuitenkin endosulfaanin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta 2 päivänä joulukuuta 2005 tehtyä komission päätöstä 2005/864/EY (8). Sen vuoksi endosulfaani olisi lisättävä asetuksen (EY) N:o 850/2004 liitteessä I olevassa osassa A olevaan luetteloon ilman poikkeuksia, koska kaikki päätöksen SC-5/3 mukaisesti sallitut poikkeukset liittyvät endosulfaanin käyttöön kasvinsuojeluaineena.
            
         
               (9)
            
            
               On tarpeen selventää, että asetuksen (EY) N:o 850/2004 3 artiklassa säädettyä kieltoa sovelletaan endosulfaania, heksaklooributadieenia, PCN:ia tai SCCP:eja sisältäviin tavaroihin, jotka on valmistettu tämän asetuksen voimaantulopäivään mennessä, vasta 6 kuukauden kuluttua sen voimaantulopäivästä.
            
         
               (10)
            
            
               Lisäksi on tarpeen selventää, että asetuksen (EY) N:o 850/2004 3 artiklassa säädettyä kieltoa ei sovelleta endosulfaania, heksaklooributadieenia, PCN:ia tai SCCP:eja sisältäviin tavaroihin, jotka olivat jo käytössä tämän asetuksen voimaantulopäivänä tai ennen sitä.
            
         
               (11)
            
            
               On tarpeen mukauttaa tekniseen kehitykseen viittaus parhaillaan kehitteillä oleviin CEN-standardeihin, jotka liittyvät perfluorioktaanisulfonihappoon ja sen johdannaisiin (PFOS), jotta voidaan käyttää muita tehokkuustasoltaan vastaavia määritysmenetelmiä.
            
         
               (12)
            
            
               Tässä asetuksessa säädetyt toimenpiteet ovat neuvoston direktiivillä 67/548/ETY (9) perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 850/2004 liite I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä kesäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 158, 30.4.2004, s. 7.
   
      (2)  EUVL L 209, 31.7.2006, s. 1.
   
      (3)  EUVL L 81, 19.3.2004, s. 35.
   
      (4)  Päätös 2009/1.
   
      (5)  Päätös 2009/2.
   
      (6)  EUVL L 396, 30.12.2006, s. 1.
   
      (7)  SC 5/3, jossa luetellaan teknistä laatua oleva endosulfaani ja sen isomeerit.
   
      (8)  EUVL L 317, 3.12.2005, s. 25.
   
      (9)  EYVL 196, 16.8.1967, s. 1.
   
      LIITE
      Asetuksen (EY) N:o 850/2004 liite I muutetaan seuraavasti:
      
                  1)
               
               
                  Muutetaan osa A seuraavasti:
                  
                              a)
                           
                           
                              korvataan sarakkeessa ”Yksittäinen vapautus: käyttö välituotteena tai muu määritetty käyttö” oleva perfluorioktaanisulfonihappoa ja sen johdannaisia (PFOS) koskeva 6 kohta seuraavasti:
                              
                                          ”6.
                                       
                                       
                                          Kun Euroopan standardointikomitea (CEN) on hyväksynyt asiaa koskevia standardeja, niitä on käytettävä analyyttisinä testimenetelminä osoitettaessa, että aineet, valmisteet ja tavarat ovat 1 ja 2 kohdan säännösten mukaisia. Vaihtoehtona CEN-standardeille voidaan käyttää muita analyyttisiä menetelmiä, joiden osalta käyttäjä voi osoittaa niiden täyttävän vastaavat tarkkuusvaatimukset.”;
                                       
                                    
                        
                              b)
                           
                           
                              lisätään kohta seuraavasti:
                              
                                          Aine
                                       
                                       
                                          CAS-numero
                                       
                                       
                                          EY-numero
                                       
                                       
                                          Yksittäinen vapautus: käyttö välituotteena tai muu määritetty käyttö
                                       
                                    
                                          ”Endosulfaani
                                       
                                       
                                          115-29-7
                                          959-98-8
                                          33213-65-9
                                       
                                       
                                          204-079-4
                                       
                                       
                                          
                                                      1.
                                                   
                                                   
                                                      Sellaisten tavaroiden markkinoille saattaminen ja käyttö, jotka on valmistettu 10. heinäkuuta 2012 tai ennen sitä ja jotka sisältävät endosulfaania tavaran ainesosana, sallitaan 10. toukokuuta 2013 asti.
                                                   
                                                
                                                      2.
                                                   
                                                   
                                                      Sellaisten tavaroiden markkinoille saattaminen ja käyttö sallitaan, jotka ovat käytössä 10. heinäkuuta 2012 tai ennen sitä ja jotka sisältävät endosulfaania tavaran ainesosana.
                                                   
                                                
                                                      3.
                                                   
                                                   
                                                      Edellä 1 ja 2 kohdassa tarkoitettuihin tavaroihin sovelletaan 4 artiklan 2 kohdan kolmatta ja neljättä alakohtaa.”
                                                   
                                                
                                    
                        
            
                  2)
               
               
                  Lisätään osaan B kohdat seuraavasti:
                  
                              Aine
                           
                           
                              CAS-numero
                           
                           
                              EY-numero
                           
                           
                              Yksittäinen vapautus: käyttö välituotteena tai muu määritetty käyttö
                           
                        
                              ”Heksaklooributadieeni
                           
                           
                              87-68-3
                           
                           
                              201-765-5
                           
                           
                              
                                          1.
                                       
                                       
                                          Sellaisten tavaroiden markkinoille saattaminen ja käyttö, jotka on valmistettu 10. heinäkuuta 2012 tai ennen sitä ja jotka sisältävät heksaklooributadieenia tavaran ainesosana, sallitaan 10. tammikuuta 2013 asti.
                                       
                                    
                                          2.
                                       
                                       
                                          Sellaisten tavaroiden markkinoille saattaminen ja käyttö sallitaan, jotka ovat käytössä 10. heinäkuuta 2012 tai ennen sitä ja jotka sisältävät heksaklooributadieenia tavaran ainesosana.
                                       
                                    
                                          3.
                                       
                                       
                                          Edellä 1 ja 2 kohdassa tarkoitettuihin tavaroihin sovelletaan 4 artiklan 2 kohdan kolmatta ja neljättä alakohtaa.
                                       
                                    
                        
                              Polyklooratut naftaleenit (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          Sellaisten tavaroiden markkinoille saattaminen ja käyttö, jotka on valmistettu 10. heinäkuuta 2012 tai ennen sitä ja jotka sisältävät polykloorattuja naftaleeneja tavaran ainesosana, sallitaan 10. tammikuuta 2013 asti.
                                       
                                    
                                          2.
                                       
                                       
                                          Sellaisten tavaroiden markkinoille saattaminen ja käyttö sallitaan, jotka ovat käytössä 10. heinäkuuta 2012 tai ennen sitä ja jotka sisältävät polykloorattuja naftaleeneja tavaran ainesosana.
                                       
                                    
                                          3.
                                       
                                       
                                          Edellä 1 ja 2 kohdassa tarkoitettuihin tavaroihin sovelletaan 4 artiklan 2 kohdan kolmatta ja neljättä alakohtaa.
                                       
                                    
                        
                              Alkaanit, C 10–C 13, kloori- (lyhytketjuiset klooratut parafiinit – SCCP)
                           
                           
                              85535-84-8
                           
                           
                              287-476-5
                           
                           
                              
                                          1.
                                       
                                       
                                          Edellä sanotusta poiketen sallitaan sellaisten aineiden tai valmisteiden tuotanto, saattaminen markkinoille ja käyttö, jotka sisältävät SCCP:ja yhtä painoprosenttia alhaisempina pitoisuuksina.
                                       
                                    
                                          2.
                                       
                                       
                                          Edellä sanotusta poiketen sallitaan seuraavien sovellusten tuotanto, markkinoille saattaminen ja käyttö, edellyttäen että jäsenvaltiot raportoivat komissiolle viimeistään vuonna 2015 ja sen jälkeen joka neljäs vuosi SCCP:ien käytöstä poistamisessa saavutetusta edistyksestä:
                                          
                                                      a)
                                                   
                                                   
                                                      kaivosteollisuuden hihnakuljettimissa käytetyt kumista valmistetut palonestoaineet;
                                                   
                                                
                                                      b)
                                                   
                                                   
                                                      patojen tiivisteissä käytetyt palonestoaineet.
                                                   
                                                
                                    
                                          3.
                                       
                                       
                                          Sellaisten tavaroiden markkinoille saattaminen ja käyttö, jotka on valmistettu 10. heinäkuuta 2012 tai ennen sitä ja jotka sisältävät SCCP:ja tavaran ainesosana, sallitaan 10. tammikuuta 2013 asti.
                                       
                                    
                                          4.
                                       
                                       
                                          Sellaisten tavaroiden markkinoille saattaminen ja käyttö sallitaan, jotka ovat käytössä 10. heinäkuuta 2012 tai ennen sitä ja jotka sisältävät SCCP:ja tavaran ainesosana.
                                       
                                    
                                          5.
                                       
                                       
                                          Edellä 1 ja 2 kohdassa tarkoitettuihin tavaroihin sovelletaan 4 artiklan 2 kohdan kolmatta ja neljättä alakohtaa.
                                       
                                    Heti kun käytettävissä on uutta tietoa käyttötapojen yksityiskohdista ja turvallisemmista vaihtoehtoisista aineista tai tekniikoista, komissio tarkistaa 2 kohdassa mainittuja poikkeuksia, jotta SCCP:ien käytöstä voidaan luopua asteittain.
                           
                        
            
         (1)  Polyklooratuilla naftaleeneilla tarkoitetaan naftaleenirengasrakenteeseen perustuvia kemiallisia yhdisteitä, joissa yksi tai useampi vetyatomi on korvattu klooriatomeilla.”